Suchinthana/ta-wikipedia huggingface dataset:
மக்னீசியம் இரும்பு எக்சா ஐதரைடு

மக்னீசியம் இரும்பு எக்சா ஐதரைடு (Magnesium  iron hexahydride)   என்பது Mg2FeH6   என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்தில் டயாகாந்தப்பண்பு கொண்ட திண்மமான இச்சேர்மம் உலர் காற்றில் நிலைப்புத்தன்மையுடன் காணப்படுகிறது. உயர் அழுத்தத்தில் உள்ள ஐதரசனில் தூளாகக் கலக்கப்பட்ட மக்னீசியம் மற்றும் இரும்பு தனிமங்களின் கலவையை சூடுபடுத்தி மக்னீசியம் இரும்பு எக்சா ஐதரைடு தயாரிக்கப்படுகிறது :

2 Mg  +  Fe  +  3 H2   →   Mg2FeH6.

கட்டமைப்பு 

K2PtCl6 சேர்மத்துடன் இச்சேர்மம் சமவுருவக் கட்டமைப்பைக் கொண்டுள்ளது. அதாவது, அவற்றின் இணைப்பிகளும் கட்டமைப்புகளும் ஒரேமாதிரியாக இருக்கின்றன. [FeH6]4− மையம் 1.56 Å  என்ற அளவில் Fe-H பிணைப்பு இடைவெளி  கொண்ட எண்முக மூலக்கூற்று வடிவத்தை ஏற்றுக்கொள்கிறது. Mg2 + மையங்கள் 2.38 Å என்ற தொலைவை Mg-H பிணைப்பு இடைவெளியாகக் கொண்டு எண் கோணத்தின் முகப்புகளுடன் பிணைக்கப்பட்டுள்ளன. மேலும், [RuH6]4−, [OsH6]4− மற்றும் [PtH6]2− உள்ளிட்ட எதிர்மின் அயனிகளைக் கொண்ட தொடர்புடைய பல சேர்மங்கள் அறியப்படுகின்றன .

கரையும் வழிப்பெறுதிகள் 

சாதாரணக் கரைப்பான்களில் Mg2FeH6 கரையாது என்றபோதிலும் தொடர்புடைய சில சேர்மங்கள் கரைகின்றன. உதாரணமாக தொடர்புடைய Mg4Br4(THF)4FeH6 .என்ற உப்பு தொடர்புடைய ஆல்காக்சைடுகள் போல கரைகிறது. ஐதரைடு ஈந்தணைவிகள் சயனைடுகளைக் காட்டிலும் பலவீனமான படிகப் புலத்தை வெளிப்படுத்துகின்றன என்பதை அச்சேர்மங்களைப் பற்றிய கணக்கீடுகள் தெரிவிக்கின்றன .

மேற்கோள்கள் 
 

மக்னீசியம் சேர்மங்கள்
உலோக ஐதரைடுகள்
இரும்பு அணைவுச் சேர்மங்கள்
இரும்பு(II) சேர்மங்கள்
சுசான்னி இம்பர்

சுசான்னி (சுசீ) இம்பர் (Suzanne (Suzie) Imber) (பிறப்பு: மே 1983) இலைசெசுட்டர் பலகலைக்கழக்க் கோள் அறிவியலாளர் ஆவார். இவர் 2017 இல் பிரித்தானிய அலைவரிசை-2 இன் Astronauts, Do You Have What It Takes? எனும் தொலைக்காட்சி நிகழ்ச்சியினை வென்றார்.

கல்வி 

இம்பர் பக்கிங்காம்சயரில் உள்ள அய்லேசுபரியில் பிறந்தார்.  இவர் எர்ட்போர்டுசயரில் உள்ள பெர்க்காம்சுடெடு பள்ளியில் படித்தார். அப்போது அண்டார்க்டிக்கின் 20 ஆம் நூற்றாண்டுத் தேட்டக் கதைகள் மிகவும் கவர்ந்துள்ளன. இவர் 2000 இல் இலாக்ரோசி தகைமையை வென்றார்.  இவர் இலண்டன் இம்பீரியல் கல்லூரியில் இயRபியல் படித்து 2005 இல் பட்டம் பெற்றார். She captained the Imperial College London Lacrosse team and went on to play for the England under-21s. இவர் தன் முனைவர் பட்டத்தை 2008 இல் இலைசெசுட்டர் பல்கலைக்கழகத்தில் முடித்தார். இவரது ஆய்வுரை,  வடப்புறக் கோளிடையில் காந்தப் புல இடைவெளிகளில் அமையும் காந்தக் கடப்பு மீளிணைவு சார்ந்த அந்தியொளி, மின்னணு மண்டில பாய்வு அளவீடுகள் (Auroral and Ionospheric Flow Measurements of Magnetopause Reconnection during Intervals of Northward Interplanetary Magnetic Field)  என்பதாகும்.

ஆராய்ச்சியும் பணியும் 

இம்பர் நாசா ஆராய்ச்சி அறிவியலாளராக 2008 இல் கோடார்டு விண்வெளிப் பறப்பு மையத்தில் சேர்ந்தார்.  இங்கு இவர் எப்படி சூரியக் காற்ரின் ஆற்றலும் உந்தமும் புவியின் காந்தப் புலங்களுக்கு கடத்தப்படுகின்றன என்பதை ஆய்வு செய்தார். இவரது மேற்பார்வையாளரும் வழிகாடியுமாக ஜிம் சுலாவின் விளங்கினார். அவரும் அறிவன் மெசெஞ்சர் இலக்குத் திட்டத்தில் ஈடுபட்டவர் ஆவார்

இவர் 2011 இல் இலைசெசுட்டர் பல்கலைக்கழகத்துக்குத் திரும்பிவந்து  முதுமுனைவர் ஆராய்ச்சி உதவியாளராகச் சேர்ந்தார். இவருக்கு  2014 இல் இலிவர்குல்மே அறக்கட்டளையின் ஆய்வுநல்கை, "கடுங்காற்றுகள் அறிவன் கோள் காந்தக் கோளத்தையும் அதிரச் செய்கின்றன (Rough Winds do Shake the Magnetosphere of Mercury)" எனும் தலைப்பில் ஆய்வு செய்ய வழங்கப்பட்டது. இவர் 2018 அக்தோபரில் ஏவப்படவுள்ள, ஐரோப்பிய விண்வெளி முகமையின் அடுத்த பெபிகொலம்போ எனும் அறிவன் இலக்குத் திட்டக் கருவி வடிவமைப்பில் ஈடுபட்டுள்ளார்.  இவர் அறிவன் (புதன்) கோளின் காந்தக் கோளத்தையும் ஆய்வு செய்கிறார்.

இவர் 2017 இல் பிரித்தானிய அலைவரிசை-2 இன் Astronauts, Do You Have What It Takes? எனும் தொலைக்காட்சி நிகழ்ச்சிக்குத் தேர்வு செய்யப்பட்டார்.  இவர பல அறைகூவல்களைச் சந்தித்துள்ளார். இவற்றில் ஒன்று, ஐந்து மடங்கு ஈர்ப்பில் உள்ள மையவிலக்கியில் உருசிய மொழியைப் பேசியுள்ளார்; அடுத்து கடலடிப் பயிற்சி ஏந்தமைப்பின் நெருக்கடிநிலை செயல்முறைகளில் கலந்துகொண்டுள்ளார். மேலும் இவர் தன் குருதிப் பதக்கூறுகளை தனே எடுத்துள்ளார்.  இவர் போட்டியில் வெற்றிபெற்று ஐரோப்பிய விண்வெளி முகமையில் சேர கிறிசு ஏடுபீல்டின் பரிந்துரையைப் பெற்றுள்ளார். வெற்றி பெற்றதும், இம்பர் பல மக்கள் பரப்புரைகளில் ஈடுபட்டு அவர்களுக்கு விண்வெளி அறிவியலில் விழிப்புணர்வையும் ஆர்வத்தையும் மேம்படுத்தியுள்ளார்.

மேற்கோள்கள் 

1983 பிறப்புகள்
வாழும் நபர்கள்
வானியற்பியலாளர்கள்
பிரித்தானிய வானியற்பியலாளர்கள்
பிரித்தானிய வானியலாளர்கள்
பிரித்தானிய இயற்பியலாளர்கள்
பிரித்தானியப் பெண் அறிவியலாளர்கள்
பெண் இயற்பியலாளர்கள்
பெண் வானியலாளர்கள்
பெண் வானியற்பியலாளர்கள்
பெண் விண்வெளி அறிவியலாளர்கள்
விண்வெளி அறிவியலாளர்கள்
பெண் கோள் அறிவியலாளர்கள்
தமிழ்நாடு மாவட்ட விவரச்சுவடிகள்

தமிழ்நாடு மாவட்ட விவரச்சுவடிகள் அல்லது சென்னை மாவட்ட விவரச்சுவடிகள் (Tamil Nadu District Gazetteers) என்பன தமிழ்நாடு அரசால் வெளியிடப்பட்ட மாவட்ட கலைக்களஞ்சியங்கள் ஆகும்.

வரலாறு 
மாவட்டங்களுக்கு என தனியான மாவட்ட விவர ஏடுகள் வேண்டும் என்ற கருத்துகள் 19ஆம் நூற்றாண்டின் இடையில் உருவாயின. இதில் 1868 இல் ஜே. எச். நெல்சன் அவர்களால் வெளியிடப்பட்ட சென்னை மாவட்ட விவரச்சுவடி என்பது இதில் முதல் விவர ஏடு ஆகும். இதைத் தொடர்ந்து தென் ஆற்காடு மாவட்ட விவரச்சுவடி (ஜான் ஹென்றி கார்ஸ்டின், 1878), திருச்சிராப்பள்ளி மாவட்ட விவரச்சுவடி (லூயிஸ் மூர், 1878), செங்கல்பட்டு மாவட்ட விவரச்சுவடி (சி. எஸ். கிரோல், 1879), திருநெல்வேவேலி மாவட்ட விவரச்சுவடி (ஏ.ஜே. ஸ்டூவர்ட், 1879), நீலகிரி மாவட்ட விவரச்சுவடி (எச். பி. க்ரிக், 1880), வட ஆற்காடு மாவட்ட விவரச்சுவடி (ஆர்தர் எஃப். காக்ஸ், 1881), சேலம் மாவட்ட விவரச்சுவடி (எச். லு பானு, 1883), தஞ்சாவூர் மாவட்ட விவரச்சுவடி (டி. வெங்கடாசுவாமி, 1883) மற்றும் கோயம்புத்தூர் மாவட்ட விவரச்சுவடி (எஃப். ஏ. நிக்கல்சன், 1887) ஆகியவை வெளியிடப்பட்டன. 

1900களின் தொடக்கத்தில், இந்த கையேடுகளில் உள்ள தகவல்கள் காலாவதியாகிப் போயின. எனவே, இந்த மாவட்ட விவர ஏடுகள் விரிவாக திருத்தப்பட்டு, விரிவாக்கப்பட்டு மீண்டும் வெளியிடப்பட்டன.  முதன்முதலில் இவ்வாறான திருத்தப்பட்ட பதிப்புகள் 1908 ஆம் ஆண்டுமுதல் வெளியாயின.  பிரித்தானிய இந்தியா மற்றும் விடுதலையடைந்த இந்தியா என இரு காலகட்டத்திலும் ஏராளமான விவரச்சுவடிகள் வெளியாயின.  இந்தப் பணிகளை முதன்மையாக சென்னை ஆவணக் காப்பகத்தின் பி. எஸ். பாலிகாவால் கையாளப்பட்டன.

மேற்கோள்கள் 
 

தமிழ்நாட்டு வரலாறு
வரலாற்று நூல்கள்
இந்திய விவரச்சுவடிகள்
அமாலியா எர்க்கோலி பிஞ்சி

அமாலியா எர்க்கோலி பிஞ்சி (Amalia Ercoli Finzi) (பிறப்பு: 20 ஏப்பிரல் 1937) ஓர் இத்தாலிய வானியற்பியலாளர் ஆவார். இவர் பிலே விண்கலத்தில் முதன்மை ஆய்வாளராக SD2வகைத்  துரப்பணப் பணிக்குப் பொறுப்பேற்றார்.

இளமையும் கல்வியும் 
அமாலியா எர்க்கோலி பிஞ்சி இத்தாலி நாட்டின் மிலனுக்கு அருகிலுள்ள கல்லரேட்டு நகரத்தில் பிறந்தார்.

1962 ஆம் ஆண்டில், மிலன் பல்தொழில்நுட்ப பல்கலைக்கழகத்தில் வானூர்தி பொறியியலில் பட்டம் பெற்ற முதல் இத்தாலியப் பெண்மணி என்ற சிறப்பைப் பெற்றார். பட்டப் படிப்பின் இறுதியில் 100/100 என்ற தரப் புள்ளிகள் பெற்றார் என்பது குறிப்பிடத்தக்கதாகும்.

ஆய்வும் பணியும்

தகைமைகளும் விருதுகளும்

மேற்கோள்கள் 

இத்தாலிய வானியற்பியலாளர்கள்
இத்தாலிய இயற்பியலாளர்கள்
இத்தாலிய வானியலாளர்கள்
பெண் வானியற்பியலாளர்கள்
பெண் வானியலாளர்கள்
பெண் இயற்பியலாளர்கள்
1937 பிறப்புகள்
வாழும் நபர்கள்
இத்தாலியப் பொறியியலாளர்கள்
இத்தாலியப் பெண் அறிவியலாளர்கள்
ஓலைப்பாடி (பெரம்பலூர்)

ஓலைப்பாடி ஊராட்சி (Olaippadi Gram Panchayat), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும்.இவ்வூரின் ஊராட்சி தலைவரின் பதவியானது பொது பிரிவில் பெண்களுக்கு என ஒதுக்கப்பட்டுள்ளது.

இவ்வூரில் உள்ள ஓலைப்பாடி வரதராஜப்பெருமாள் கோயில் மிக பழமையானதாக சொல்லப்படுகின்றது.

மேற்கோள்கள் 

பெரம்பலூர் மாவட்ட ஊராட்சிகள்
பெரம்பலூர் மாவட்டத்திலுள்ள கிராமங்கள்
ரஞ்சன் கோகோய்

நீதியரசர் ரஞ்சன் கோகோய் (Ranjan Gogoi)(பிறப்பு 18 நவம்பர் 1954) என்பவர்  இந்திய உச்ச நீதிமன்றத்தின் 46ஆவது தலைமை நீதிபதியாவார். இதற்கு முன்பு இவர்  பஞ்சாப் மற்றும் அரியானா உயர் நீதிமன்ற தலைமை நீதிபதியாக இருந்து, பின்னர் உச்ச நீதிமன்ற நீதிபதியாக ஆனவர் ஆவார். இவரின் தந்தையான  கேசவ் சந்திர கோகோய் இந்திய தேசிய காங்கிரசின் சார்பில் அசாம் மாநில முதலமைச்சராக 1982-ல் பதவி வகித்தவர் ஆவார்.

வாழ்க்கை 
1954 நவம்பர் 18 அன்று அசாமின் கிழக்குப் பகுதியில் உள்ள திப்ருகர் நகரில் புகழ்பெற்ற குடும்பத்தில் ரஞ்சன் கோகோய் பிறந்தார். இவரது தந்தை அசாமின் முதல்வராகப் பதவிவகித்தவரான கேசவ் சந்திர கோகோய் ஆவார்.  திப்ருகர் நகரின் தான் போஸ்கோ பள்ளியில் படித்த ரஞ்சன் கோகோய், தில்லியில் புனித இசுடீபன் கல்லூரியில் இளங்கலை வரலாறு பயின்றார். தனது தந்தையைப் போலவே சட்டம் பயின்ற இவர், 1978-ல் வழக்கறிஞர் சங்கத்தில் இணைந்து,  குவகாத்தி உயர் நீதிமன்றத்தில் வழக்கறிஞர் தொழிலைச் செய்துவந்தார். 2001 பெப்ரவரி 28 அன்று நிரந்தர நீதிபதியாக நியமிக்கப்பட்டார். 2010 பெப்ரவரி 12 அன்று   பஞ்சாப் மற்றும் அரியானா உயர் நீதிமன்றத்துக்கு பணியிட மாற்றம் செய்யப்பட்டார். 2011 பெப்ரவரி 12 அன்று தலைமை நீதிபதியாக பதவி உயர்வு பெற்றார். 2012 ஏப்ரல் 23 அன்று உச்சநீதிமன்ற நீதிபதியாக தேர்ந்தெடுக்கப்பட்டார். 2018 அக்டோபர் மூன்றாம் நாளன்று இந்திய உச்சநீதிமன்ற தலைமை நீதிபதியாக பொறுப்பேற்றார்.

வழங்கிய வரலாற்று சிறப்பு மிக்கத் தீர்ப்புகள்
 அயோத்தி பிரச்சினையில் ரஞ்சன் கோகோய் தலைமையிலான இந்திய உச்ச நீதிமன்றத்தின் அரசியல் சாசன அமர்வு நவம்பர் 9, 2019 அன்று வரலாற்று சிறப்புமிக்க தீர்ப்பு வழங்கியது. இதன் மூலம் 70 ஆண்டுகளாக நிலுவையில் இருந்த ராம ஜென்மபூமி-பாபர் மசூதி நில வழக்கு முடிவுக்கு வந்தது.

இதனையும் காண்க
 இந்தியத் தலைமை நீதிபதிகளின் பட்டியல்

மேற்கோள்கள் 

1954 பிறப்புகள்
இந்திய உச்ச நீதிமன்ற நீதிபதிகள்
வாழும் நபர்கள்
அசாமிய நபர்கள்
இந்தியத் தலைமை நீதிபதிகள்
மாநிலங்களவை நியமன உறுப்பினர்கள்
கிறித்தினா இரிச்சி

முனைவர் கிறித்தினா "கிறிசி" இரிச்சி (Christina "Chrissy" Richey)  ஓர் அமெரிக்கக் கோள் அறிவியலாளரும் வானியற்பியலாளரும் ஆவார். இவர் கலிபோர்னியாவில் உள்ள இலா கனடா பிளின்ட்ரிட்ஜ் தாரைச் செலுத்த ஆய்வகத்தில் பணிபுரிகிறார்.  இவர் ஐரோப்பா விண்கல இலக்குத் திட்டத்தில் பணிபுரியும் அறிவியலாளரும் வனியற்பியல், விண்வெளி அறிவியல் பிரிவின் ஆராய்ச்சித் தொழில்நுட்பவியலாளரும் ஆவார்.

தாரைச் செலுத்த ஆய்வகத்தில் பணி செய்வதற்கு முன்பு,  இவர் வாழ்சிங்டன் டி.சி நாசா தலைமையகத்தில் ஆர்க்டிக் சுலோப் வட்டாரக் குழுமத்தின் ஒப்பந்தக்கார்ராகப் பணி செய்துள்ளார். இவர் நாசாவின்கோள் அறிவியல் பிரிவில் கணினி நிரலாளராகவும் பணி செய்துள்ளார். மேலும் OSIRIS-REx இலக்குத் திட்ட இணை நிரலாக்க அறிவியலாளராகவும் இருந்துள்ளார். இவற்றோடு, அறிவியல் செயல் இலக்கு இயக்குநரக இணை அறிவியல் அறிவுரையாளராகவும் இருந்துள்ளார்.

இவர் கோள் அறிவியல், வானியல் புலங்களின் பணியிட இன்னல்களின் விளைவுகளை விளக்கும் கல்வியாளராக அறியப்படுகிறார்.  இவர் 2015முதல் 2017 வரை அமெரிக்க வானியல் கழகம் சார்ந்த வானியலில் மகளிர் நிலை குழுவின் தலைவராக உள்ளார்.  இவர்  2015முதல் 2017 வரை கோள் அறிவியல் பிரிவு சார்ந்த தொழில்முறைக் காலநிலை, பண்பாட்டு துணைக்குழுவின் துணைத்தலைவரும் ஆவார். இவர் வானியலில் மகளிர் வலைப்பதிவில் முனைவாகச் செயல்படும் வலைப்பதிவாளராகவும் உள்ளார்

இளமையும் கல்வியும்

ஆய்வும் பணியும்

தகைமைகளும் விருதுகளும் 
2014: 
 நாசா தலைமையகத் தகைமை விருது
2015:
 வீலிங் இயேசுவினர் பல்கலைக்கழக  WJU ஜேம்சு ஓ பிறையான் விருது
 வீலிங் இயேசுவினர் பல்கலைக்கழக உறைவிட முன்னாள் மாணவ அறிஞர் அறிவிப்பு
 கோள் அறிவியலுக்கும் தேட்டத்துக்கும் ஆற்றிய தன்னிகரற்ற பணிக்காக கோள் அறிவியல் பிரிவின் அரோல்டு மாசுர்சுகி விருது
2016: 
பர்மிங்காம் அலபாமா பல்கலைக்கழகத்தின் கலை, அறிவியல்கல்லூரியின் ஒளிர்தட முன்னாள் மாணவர் விருது

மேற்கோள்கள்

வெளி இணைப்புகள் 
 Richey's 2015 presentation reporting results of a survey about harassment in astronomy
 The Women in Astronomy blog , to which she is an active contributor

வாழும் நபர்கள்
அமெரிக்கப் பெண் அறிவியலாளர்கள்
அமெரிக்க இயற்பியலாளர்கள்
அமெரிக்க வானியற்பியலாளர்கள்
அமெரிக்க வானியலாளர்கள்
பெண் இயற்பியலாளர்கள்
பெண் வானியற்பியலாளர்கள்
பெண் வானியலாளர்கள்
பெண் கோள் அறிவியலாளர்கள்
அமெரிக்கக் கோள் அறிவியலாளர்கள்
இலிண்டுசே கிளெசனர்

இலிண்டுசே எரின் கிளெசனர் (Lindsay Erin Glesener) மின்னெசோட்ட பலகலைக்கழக வானியற்பியல் நிறுவன உதவிப் பேராசிரியர் ஆவார்ரிவ்ர் தேசிய அறிவியல் அறக்கட்டளை கேரீர் (CAREER) விருது பெற்றவர் ஆவார். இவர் பாக்சுசீ (FOXSI) கிடப்பியல் காண் ஏவூர்தித் திட்ட முதன்மை ஆய்வாளர் ஆவார்.

இளமையும் கல்வியும் 

கிளெசனர் சுபீரியர் ஏரி அருகில் பிறந்து வளர்ந்தார். After Glesener graduated from high school she worked briefly as a ballet dancer. கிளெசனர் 2006 இல் சான் பிரான்சிசுகோ அரசு பல்கலைக்கழகத்தி இயற்பியலில் இளவல் பட்டம் பெற்றார்.  இவ்ர் தன் பட்டமேற்படிப்புக்கு பெர்க்கேலி கலிபோர்னியா பல்கலிக்கழகத்தில் சேர்ந்து 2009 இல் முதுவர் பட்டமும் 2012 இல் முனைவர் பட்டமும் பெற்றார். இவரது ஆய்வுரை, சூரியத் தணல்வீச்சுகளில் முடுங்கிய மின்னன்களின் மங்கலான ஒளிமுகட்டு வலிய X-கதிர்கள் என்பதாகும். இவரது வழிகாட்டிகளாக ஐராபெர்ட் இலின்னும் சாம் குரூக்கரும் அமைந்தனர்.  இவர் முனைவர் ஆய்வு செய்யும்போது  பெர்க்கேலி அறிவியல் மீள்பார்வை இதழுக்குக் கட்டுரை எழுதியுள்ளார்.  இவரது ஆய்வுரைக்கு அரசு வானியல் கழகம் தோம்கின்சு கருவியியல் ஆய்வுரைப் பரிசு வழங்கியது. இவரது பட்டமேற்படிப்பு ஆய்வு ஆய்கலக் கருவியான பாக்சி (FOXSI) தொலைவறியும் ஏவூர்தியைக் கட்டியமைப்பதாகும்.

ஆராய்ச்சி 

இவர் 2014 இல் மின்னசோட்டா பல்கலஐக்கழகத்தில் சேர்வதற்கு முன்பு பெர்க்கேலி கலிபோர்னியா பல்கலைக்கழகத்தில்தைரண்டு ஆண்டுகள் முதுமுனைவர் ஆய்வாளராக இருந்துள்ளார்.  இவர் 2015 இல் உதவிப் பேராசிரியராகப் பதவி உயர்வு பெற்றார்.  இவருக்கு மின்னசோட்டா பல்கலைக்கழக இயற்பியல், வானியல் துறையை விரிவாக்க, தேசிய அறிவியல் அறக்கட்டளை நல்கை வழங்கியது.

கிளெசனர் பாக்சி (FOXSI) தொலைவறியும் ஏவூர்தித் திட்ட ஆய்வாளர் ஆவார். பாக்சி ஏவூர்தி வலிய X-கதிர்களைக் கண்டுபிடிக்க வல்லது. இந்த வலிய X-கதிர்கள் சூரிய உயர்வெப்பப் பொருள்களின் அடையாளம் ஆகும். இந்த ஏவூர்திக் கருவிகள் 2014 இல் சூரியக் கூற்று திசைவைப்பு அமைப்பால் ஏவப்பட்டது. அப்போது இதில் அமைந்த வலிய X-கதிர்கதிர்நிரல் அளவி சூரியனின் குறிப்பிட்ட பகுதிகளின் படிமங்களைப் படம்பிடித்தது.  இவர் சிறுபருஞ் செயற்கைக்கோள்களிலும் ஆய்வு செய்கிறார்.  இவர் 2017 இல் சூரியனின் மின்மத்தில் மீநுண் தணல் வீச்சுகலைக் (சிறு வெடிப்புகளைக்) கண்டுபிடித்தார். இவை சூரிய ஒளிமுகட்டில் கடும்வெப்பநிலையை உருவாக்கலாம் என்றார்.

இவரது சூரிய, வானியற்பியல் ஆய்வுக்காக 2018 இல் தேசிய அறிவியல் அறக்கட்டளை வாழ்க்கைப்பணி விருதை வழங்கியது. பாக்சி 3 2018 ஆகத்து 21 இல் ஏவப்பட்டது.   இவர் வெடிப்புகள், தணல்வீச்சுகள், மின்ம எறிவுகள் ஆகிய சூரிய உயர் ஆற்றல் நிகழ்வுகளில் எப்படி துகள்கள் முடுக்கப்படுகின்றன என அறிய விரும்பினார்.

இவர் அழைப்பின்பேரில் பல கருத்தரங்குகளிலும் கல்லூரிகளிலும் விரிவுரைகள் ஆற்றியுள்ளார்.   இவர் அமெரிக்க வானியல் கழகத்தின் சூரிய இயற்பியல் பிரிவுக் குழுவில் உள்ளார்.

மேற்கோள்கள் 

வாழும் நபர்கள்
அமெரிக்கப் பெண் அறிவியலாளர்கள்
அமெரிக்க இயற்பியலாளர்கள்
அமெரிக்க வானியற்பியலாளர்கள்
அமெரிக்க வானியலாளர்கள்
பெண் இயற்பியலாளர்கள்
பெண் வானியற்பியலாளர்கள்
பெண் வானியலாளர்கள்
பெண் கோள் அறிவியலாளர்கள்
அமெரிக்கக் கோள் அறிவியலாளர்கள்
பிராங்குவாயிசு கோம்பெசு

பிராங்குவாயிசு கோம்பெசு (Françoise Combes) (; பிறப்பு: 12 ஆகத்து 1952) ஒரு பாரீசு வான்காணகப் பிரெஞ்சு வானியற்பியலாளரும் பிரெஞ்சுக் கல்லூரியின் பேராசிரியரும் ஆவார். இங்கு இவர் பால்வெளிகளும் அண்டவியலும் கட்டிலுக்குத் தலைவராக 2014 இல் தேர்வு செய்யப்பட்டார்.

மாண்ட்பெல்லியர் வெற்றி நகரப் பள்ளி 2017 செப்டம்பர் 15 இல் இவரது நினைவாக பிராங்குவாயிசு கோம்பெசு உயர்நிலைப் பள்ளி எனப் பெயரிடப்பட்டது.

கல்வி

இவர் 1971 முதல் 1975 வரை மேனிலைப் பள்ளிப் பயிற்சி நிறுவனத்தில் பயின்றார். இவர் பாரீசு திதெரோத் பலகலைக்கழகத்தில் இயற்பியலில் முதுவர், முனைவர் பட்டங்களைப் பெற்றார். இவரது முனைவர் பட்ட ஆய்வுரை பால்வெளிகளின் கட்டமைப்பும் இயக்கவியலும் பற்றியதாகும்.

ஆராய்ச்சி

இவரது ஆராய்ச்சி அண்டவியல் சூழலில் பால்வெளிகளின் உருவாக்கமும் படிமலர்ச்சியும் ஆகும்.

தகைமைகளும் விருதுகளும்
 2017: மாண்ட்பெல்லியர் வெற்றி நகரப் பள்ளி இவரது நினைவாக பிராங்குவாயிசு கோம்பெசு உயர்நிலைப் பள்ளி எனப் பெயரிடப்பட்டுள்ளது.
 2017: பிரிக்சு ஜூல்சு ஜான்சன் பரிசு, பிரெஞ்சு வானியல் கழகம்.
 2017: கோத்தன்பர்கு பல்கலைக்கழக இலைசு மைத்னர் பரிசு
 2017: அமெரிக்க வானியல் ஒன்றியத் தகைமை உறுப்பினர்
 2015: பிரெஞ்சு தகைமை ஆணை அலுவலர்
 2013: கனடிய வானியல் கழகப் பெட்ரி பரிசு விரிவுரைத் தகைமை
 2013: அரசு வானியல் கழகத் தகைமை ஆய்வுறுப்பினர்
 2012: மூன்று இயற்பியலாளர்கள் பரிசு, ENS
 2009: தேசியத் தகைமை ஆணை அலுவலர்
 2009: ஐரோப்பிய கல்விக்கழக உறுப்பினர்
 2003: அரசு வானியல் கழகத் தகைமை ஆய்வுறுப்பினர், 2013  
 2009: ஐரோப்பிய வானியல் கழகத்தின் டைக்கோ பிராகி பரிசு
 2006: பிரெஞ்சு தகைமை ஆணை நைட் பட்டம் 
 2004: பிரெஞ்சு அறிவியல் கல்விக்கழக உறுப்பினர்
 2001: சி என் ஆர் எசு (CNRS) இன் வெள்ளிப் பதக்கம்  
 1986:ஐபிஎம் ( IBM) இயற்பியல் பரிசு

நூல்தொகை 
இவர் ஆயிரத்துக்கும் மேற்பட்ட கட்டுரைகளை எழுதியுள்ளார் மேலும் பலநூல்களையும் எழுதியுள்ளார். பல கூட்டு முயற்சிப் பணிகளிலும் இவர் பங்கேற்றுள்ளார். அவர்அது ஆங்கில நூல்களில் பின்வருவன அடங்கும்:

 "The Milky Way" (with James Lequeux), EDP Sciences, 2016, 196p ()
 "Galaxies and Cosmology (Astronomy and Astrophysics Library)" (with Patrick Boissé) (translator: M. Seymour), Springer, 2nd Ed 2004, 468p ()
 "The Cold Universe: Saas-Fee Advanced Course 32, 2002. Swiss Society for Astrophysics and Astronomy" (with  Andrew W. Blain) (editor: Daniel Pfenniger), Springer, 2004, ()
 "Mysteries Of Galaxy Formation", Praxis, 2010, 224p ()
	La Voie Lactée, 2013,  (EdP-Sciences), F. Combes & J. Lequeux
	Galaxies et Cosmologie (2009),  (Ellipses), F. Combes, M. Haywood, S. Collin, F. Durret, B. Guiderdoni
A. Aspect, R. Balian, G. Bastard, J.P. Bouchaud, B. Cabane, F. Combes, T. Encrenaz, S. Fauve, A. Fert, M. Fink, A. Georges, J.F. Joanny, D. Kaplan, D. Le Bihan, P. Léna, H. Le Treut, J-P Poirier, J. Prost et J.L. Puget, Demain la physique, (Odile Jacob, 2009)
	Mystères de la formation des galaxies (2008),  (Dunod), F. Combes
	Galaxies et Cosmologie (1991),  (Inter-Sciences, CNRS), P. Boissé, A. Mazure et A. Blanchard
	Galaxies and Cosmology (1995),  (Springer), P. Boissé, A. Mazure et A. Blanchard, (réédité en 2002)

மேற்கோள்கள்

வெளி இணைப்புகள்
 Publications list
 Homepage
  

1952 பிறப்புகள்
வாழும் நபர்கள்
பிரெஞ்சுப் பெண் அறிவியலாளர்கள்
பிரெஞ்சு வானியற்பியலாளர்கள்
பிரெஞ்சு வானியலாளர்கள்
பெண் வானியற்பியலாளர்கள்
பெண் வானியலாளர்கள்
பெண் இயற்பியலாளர்கள்
பிரெஞ்சு இயற்பியலாளர்கள்
எம்மா சாப்மன்

வுட்பீல்டு எனப்பட்ட  எம்மா ஒலிவியா சாப்மன் (Emma Olivia Chapman) (பிறப்பு: 1988)  ஒரு பிரித்தானிய இயற்பியலாலர் ஆவார். இவர் இலண்டன் இம்பீரியல் கல்லூரியில் உள்ல அரசு வானியல் கழகத்தில் ஆய்வுறுப்பினராக உள்ளார். இவர் புடவியின் மீள்மின்னணுவாக்கக் கால கட்டத்தை ஆய்வு செய்கிறார்.  இவர் 2018 இல் அரசு கழகத்தின் அதினா பரிசினை வென்றார்.

இளமையும் கல்வியும்

ஆய்வும் பணியும்

தகைமைகளும் விருதுகளும்
இவருக்கு அரசு கழகம் 2018 இல் அதீனா விருதை வழங்கியது. இப்பரிசு கல்வித்துறையில் ஆசிரியர் –மாணவர் பாலியல் ஒறுப்பையும் வன்முறையையும் தடுக்க இவர் ஆற்றிய பணிக்காக வழங்கப்பட்டது.

சொந்த வாழ்க்கை
இவர் முனைவர் படிப்பின் கடைசி ஆண்டில் ஒரு குழந்தையைப் பெற்றார்.  இவருக்கு இப்போது இருகுழந்தைகள் உள்ளனர்.

மேற்கோள்கள்

புற இணைப்புகள் 
 

பெண் வானியற்பியலாளர்கள்
பெண் இயற்பியலாளர்கள்
பிரித்தானிய இயற்பியலாளர்கள்
பெண் வானியலாளர்கள்
பிரித்தானிய வானியற்பியலாளர்கள்
பிரித்தானிய வானியலாளர்கள்
பிரித்தானியப் பெண் அறிவியலாளர்கள்
அண்டவியலாளர்கள்
வாழும் நபர்கள்
1988 பிறப்புகள்
டைபுளோரோ அசிட்டிக் அமிலம்

டைபுளோரோ அசிட்டிக் அமிலம் (Difluoroacetic acid) என்பது  CHF2COOH என்ற மூலக்கூற்று வாய்ப்பாடால் விவரிக்கப்படும் ஒரு கரிம வேதியியல் சேர்மமாகும். இதுவோர் ஈராலசன்கார்பாக்சிலிக் அமிலமாகும். அதிலும் குறிப்பாக அசிட்டிக் அமிலத்தின் கட்டமைப்புடன் ஒத்த கட்டமைப்பு கொண்ட சேர்மமாகும். இக்கட்டமைப்பில் ஆல்பா கார்பன் மீதுள்ள இரண்டு அல்லது மூன்று ஐதரசன் அணுக்கள் புளோரின் அணுக்களால் இடப்பெயர்ச்சி செய்யப்பட்டிருக்கும். கரைசலாக இருக்கும்போது இச்சேர்மம் டைபுளோரோ அசிட்டேட்டு அயனிகளாக பிரிகை அடைகிறது.  டைபுளோரோ அசிட்டிக் அமிலத்தை நேரடி  C-H டைபுளோமெத்திலேற்றும் முகவராகப் பயன்படுத்த இயலும்

மேற்கோள்கள் 

கார்பாக்சிலிக் அமிலங்கள்
கரிம புளோரைடுகள்
கரிம ஆலைடுகள்
இருபுளோரோமெத்தில் சேர்மங்கள்
டி. எச். லாரன்ஸ்

டேவிட் ஹெர்பர்ட் லாரன்ஸ் (David Herbert Lawrence (செப்டம்பர் 11, 1885 – மார்ச் 2, 1930) ஆங்கில எழுத்தாளர் மற்றும் கவிஞர் ஆவார். இவரின் பெரும்பாலான படைப்புகள் தொழில்மயமாதல் மற்றும் நவீனமயமாதல் போன்றவற்றினால் ஏற்படும் மனிதத்தன்மையற்ற செயல்களினைப் பிரதிபலிக்கும் விதமாக அமைந்துள்ளன. மற்ற சில படைப்புகள் பாலியல், பலம், தன்னிச்சையான இயல்பு, உள்ளுணர்வுகள், மனநலம் போன்றவற்றினை பிரதிபலிக்கும் விதமாக அமைந்துள்ளன.

லாரன்சின் கருத்துக்கள் அவருக்கு அதிகமான எதிரிகளையே பெற்றுத் தந்தது. மேலும் இவரின் படைப்புகள் தணிக்கைக்கும், மத ஒறுப்புக்கும் உள்ளாக்கப்பட்டன. இவரின் படைப்பாக்கத் திறன் தவறுதலாக புரிந்துகொள்ளப்பட்டன. தன்னுடைய வாழ்க்கையின் இரண்டாவது பாதியில் நாடுகடத்தப்பட்டார். அதனைப் பற்ரி குறிப்பிடுகையில் அது ஒரு வெங்கொடுமையான புனிதப்பயணம் என்றார். இ. எம். பிராஸ்டர் இவரின் இறங்கல் பற்றி குறிப்பிடுகையில் எங்கள் தலைமுறைக் கவிஞர்களிலேயே மிகச்சிறந்த கற்பனைத்திறன் கொண்ட கவிஞர் எனக் குறிப்பிட்டார். பெர்ட்ரண்டு ரசல் குறிப்பிடுகையில் இவர் ஒரு அனைவருக்கும் முன்மாதிரியான ஜெர்மானிய பாசிசவாதி எனக் குறிப்பிட்டார்.

ஆரம்பகால வாழ்க்கை 
டி. எச். லாரன்ஸ் செப்டம்பர் 11, 1885 இல் ஆர்தர் ஜான் லாரன்ஸ் மற்றும் லிதியா போர்தல் ஆகியோருக்கு நான்காவது மகனாகப் பிறந்தார். இவரின் தந்தை பிரின்ஸ்லி கோலிரியில் நிலக்கரிச் சுரங்கத்தில் வேலை பார்த்துவந்தார், தாய் பயிற்சி ஆசிரியராக பணிபுரிந்தார். ஆனால் குடும்பத்தின் நிதிச்சுமை காரணமாக பின்னல் தொழிற்சாலையில் பணியில் சேர்ந்தார். லாரன்ஸ் தனது ஆரம்பகாலங்களில்  நாட்டிங்ஹாம்ஷயரில் உள்ள நிலக்கரிச் சுரங்க நகரமான ஈஸ்ட்வுட்டில் வாழ்ந்தார்.

இவர் பிறந்த விக்டோரியா தெருவில் உள்ள எண்:8 அ, வீடானது தற்போது அருங்காட்சியகமாக உள்ளது. இவரின் ஆரம்பகால படைப்புக்களின் கருத்துக்களானது அவரின் பெற்றோர்களின் பணி செய்யும் இடத்தின் பின்புலங்களில் இருந்து அமைந்தது. தனது ஆரம்பகாலங்களில் வடக்கு ஈஸ்ட்வுட்டில் உள்ள ஷெர்வுட் காடுகளில் சுற்றித்திரிந்தார். அதுவே பிற்கால இவரின் படைப்புகளில் இயற்கையினை பாராட்டுவதற்கு அடிப்படையாக அமைந்தது. இவரின் பெரும்பாலான புதினங்களில் இந்தப்பகுதியினை எனது இதயத்தின் நாடு எனக் குறிப்பிட்டுள்ளார்.

சான்றுகள் 

1885 பிறப்புகள்
ஆங்கில எழுத்தாளர்கள்
1930 இறப்புகள்
பிரித்தானிய எழுத்தாளர்கள்
டிரைபுரோமோ அசிட்டிக் அமிலம்

டிரைபுரோமோ அசிட்டிக் அமிலம் (Tribromoacetic acid) என்பது C2HBr3O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை முப்புரோமோ அசிட்டிக் அமிலம் என்ற பெயராலும் அழைக்கலாம். ஆலோ அசிட்டிக் அமில வகையின சேர்மங்களில் டிரைபுரோமோ அசிட்டிக் அமிலமும் ஒன்றாகும். அரிதாகத் தயாரிக்கப்படும் இச்சேர்மம் இதனுடன் மிகவும் நெருங்கிய தொடர்புடைய டிரைகுளோரோ அசிட்டிக் அமிலம், டிரைபுளோரோ அசிட்டிக் அமிலம் ஆகியவற்றைக் காட்டிலும் குறைவாகவே பயன்படுத்தப்படுகிறது.

மேற்கோள்கள் 

அசிட்டிக் அமிலங்கள்
கரிம புரோமைடுகள்
கரிம ஆலைடுகள்
முப்புரோமோமெத்தில் சேர்மங்கள்
முதலாம் சாகுஜி

முதலாம் சாகுஜி போன்சலே (Shahuji I Bhonsle (மராத்தி: शाहुजी १/शहाजी तंजावरचे)(b.1672)  ஷாஜி என்று அழைக்கப்படும் இவர் தஞ்சாவூரை ஆண்ட மராத்திய போன்சலே மரபின் இரண்டாவது மன்னராவார். இவர் சிவாஜியின் சகோதரரும் தஞ்சாவூரின் முதல் மராத்திய மன்னருமான வெங்கோஜியின் மூத்த மகனாவார். இவர் 1684 முதல் 1712வரை ஆட்சி செய்தார்.

பதவியேற்றல் 
முதல் தஞ்சை மராத்திய மன்னரும், இவரது தந்தையுமான எக்கோஜி என்னும்  வெங்கோஜி இறந்ததையடுத்து, 1684இல் ஷாஜி தன் 12 ஆவது வயதில் மன்னராக பதவியேற்றார்.

ஜுபில்கர் கானின் தொடர் போர்கள் 
சிவாஜி இறந்த பிறகு முகலாயப் பேரரசர் ஔரங்கசீப்பின் தக்காண தொடர் போர்கள் உச்சமடைந்தன. அவரின் இந்தப் போர்களால்  1687இல் தக்காண சுல்தானகங்கள் மொகலாயப் பேரரசுடன் இணைக்கப்பட்டன. மேலும் சிவாஜியின் மூத்த மகனான சம்பாஜி கைது செய்யப்பட்டு கொல்லப்பட்டார். எனினும்  சிவாஜியின் இரண்டாவது மகனான இராஜாராம் மற்றும் அவரது மனைவி தாராபாய் ஆகியோரின் துணிச்சலான எதிர்ப்பு நடவடிக்கைகளால் மராட்டியப் போரரசின் அழிவு தடுத்து நிறுத்தப்பட்டது. 1689 மார்ச் 25இல் மராத்தியரின் தலைமையகமாக இருந்த ராய்கட் கோட்டையை முகலாயர்கள் கைப்பற்றினர். இதனால் மராத்தியப் பேரரசின் தற்காலிகத் தலைநகரமாக செஞ்சிக் கோட்டை மாற்றப்பட்டது. 1693 ஆம் ஆண்டில் ராஜராம் தனது தாயாதியான தஞ்சாவூர் அரசரால்  வழங்கப்பட்ட 20,000 பேர் கொண்ட படையுடன் செஞ்சியில் தங்கினார்.

இதனால் ஔரங்கசீப் தனது தளபதியான ஜுல்பிர்கானின் தலைமையில் செஞ்சியை நோக்கி படைகளை அனுப்பி, செஞ்சியைக் கைப்பற்றினார். செஞ்சியில் இருந்து மராட்டியர்கள்  தஞ்சாவூருக்குத் தப்பிச் சென்றனர். 1691 ஆண்டிலிருந்து தஞ்சாவூரானது தங்கள்  இறையாண்மையை தக்க வைத்துக் கொள்ள முகலாயர்களுக்கு நான்கு லட்சம் கப்பம் செலுத்த வேண்டிய கட்டாயத்துக்கு ஆளானது.

போர்களும் வெற்றிகளும் 
பட்டுக்கோட்டையில் கிடைத்த ஒரு கல்வெட்டின்படி பாம்பன் மற்றும் புதுக்கோட்டை ஆகியவற்றுக்கு இடைப்பட்ட நிலப்பரப்பு அனைத்தையும் ஷாஜியின் பிரதிநிதியும், கங்காதரன் என்பவரின் மகனுமான பாபாஜி என்பவர் வென்று, ஒரு கோட்டையைக் கட்டியதாக குறிப்பிடுகிறது. மேலும் இந்தக் கல்வெட்டானது மறவர்களுக்கு ஷாஜி உதவிகள் புரிந்தார் என்கிறது. ஷாஜியுடன் நல்லுறவில் இருந்தத  இராமநாதபுர சேதுபதி மீது 1700இல் திருச்சிராப்பள்ளியில் இருந்து இராணி மங்கம்மாள் படையெடுத்தார். இப்போரில் மங்கம்மாளின் படைகள் பெரும் தோல்வியுற்றன.  தஞ்சை மற்றும் திருச்சிக்கு நீர் ஆதாரமாக விளங்கும் காவிரி ஆற்றின் குறுக்கே அணை கட்டி அதனைத் தடுக்க மைசூர் உடையர் முயன்றார். அப்போது மங்கம்மாளுடன் உள்ள பகையை மறந்து இருவரும் ஒரு ஒப்பந்தம் செய்து கொண்டு, தஞ்சை- மதுரைக் கூட்டுப்படை ஒன்றை உருவாக்கினார். படை கிளம்பும் வேளையில் மைசூர்ப் பகுதிகளில் கடும் மழை பெய்ததால் சிக்க தேவராயன் கட்டிய அணை உடைந்தது. இதனால் போர் எதுவும் இல்லாமல் இப்பிரச்சினை அப்போது முடிவடைந்தது.

பிற்கால வாழ்க்கை 
1712இல் அரியாசனத்தை விட்டு இறங்கிய ஷாஜி தன் தம்பி சரபோஜிக்கு முடிசூட்டிவிட்டு துறவு மேற்கொண்டார்.

மேலும் காண்க 

 போன்சலே
 மராட்டியப் பேரரசு
 மராத்திய அரச குலங்கள் மற்றும் அரசுகள் பட்டியல்
 தஞ்சாவூர் மராத்திய அரசு

மேற்கோள்கள் 

 'The Maratha Rajas of Tanjore' by K.R.Subramanian, 1928.

1672 பிறப்புகள்
தஞ்சை மராட்டிய அரசர்கள்
சுஜான்பாயி

சுஜான்பாயி போன்சலே (Sujana Bai Bhonsle or Sujan Bai Bhonsle)  என்பவர் போன்சலே மரபைச் சேர்ந்த தஞ்சாவூர் மராட்டிய மன்னரான இரண்டாம் வெங்கோஜியின் மனைவி ஆவார். இவரது கணவர் இறந்த 1737 முதல் 1738இல் பதவியில் இருந்து இறக்கப்படும்வரை ஆட்சி செய்தார்.

ஆட்சிகாலம் 
சுஜான்பாயி 1737இல் தன் கணவரான இரண்டாம் வெங்கோஜி இறந்த 1737 முதல் அரியணை ஏறி ஓராண்டு நாட்டை  ஆண்டார். சுஜாபாயி அரசி என்றாலும் உண்மையில் அமைச்சரான சையீந்துவிடமே அதிகாரம் இருந்தது. இந்நிலையில் சரபோஜியின் மகன் என்று உரிமையுடன் அரச பதவிக்கு உரிமை கோரிவந்த காட்டுராஜா சுஜான்பாயியை பதவியில் இருந்து இறக்கினார். காட்டுராஜாவுக்கு  பிரஞ்சுக்காரர்களின் உதவியும் இருந்தது. சுஜான்பாயியை பதவியில் இருந்து இறக்கிய காட்டு ராஜா தன் பெயரை சாகுஜி (இரண்டாம்) என்று மாற்றிக்கொண்டு அரியணை ஏறினார்.

மேற்கோள்கள் 

 'The Maratha Rajas of Tanjore' by K.R.Subramanian, 1928.

இந்திய அரச குடும்பப் பெண்கள்
தஞ்சை மராட்டிய அரசர்கள்
திருமுல்லைவாசல்

திருமுல்லைவாசல் அல்லது திருமுல்லைவாயல் (Thirumullaivoyal) தமிழ்நாட்டின், திருவள்ளூர் மாவட்டத்தின், ஆவடி வட்டத்தில்  அமைந்துள்ள 5 உள்வட்டங்களில் ஒன்றாகும். மேலும் திருமுல்லைவாசல் ஆவடி மாநகராட்சியில் உள்ளது.   சுந்தரரால் தேவாரப் பாடல் பெற்ற வடதிருமுல்லைவாயில் மாசிலாமணீசுவரர் கோயில், திருமுல்லைவாசல் தொடருந்து நிலையத்திலிருந்து இரண்டு கி.மீ. தொலைவில் உள்ளது.

அமைவிடம்
பெருநகர சென்னை மாநகராட்சியின் வலாயத்தில் திருமுல்லைவாசல் விரைவாக வளரும் நகரப் பகுதியாக மாறிவருகிறது. மேற்கு சென்னையின் ஒரு பகுதியாக உள்ள திருமுல்லைவாசலுக்கு தென்கிழக்கில் 2 கிமீ தொலைவில் அம்பத்தூர் நகராட்சியும்,  தென்மேற்கில் ஆவடி நகராட்சியும் உள்ளது.

போக்குவரத்து
சென்னை புறநகர் பேருந்து நிலையத்திலிருந்து திருவள்ளூர் செல்லும் சாலையில் 16 கிமீ தொலைவில் உள்ளது. சென்னை  - அரக்கோணம் வழியாகச் செல்லும்  சென்னை புறநகர் இருப்புவழிகள்,  திருமுல்லைவாசல் தொடருந்து நிலையம் வழியாகச் செல்கிறது.

மேற்கோள்கள்

வெளி இணைப்புகள்

திருவள்ளூர் மாவட்டம்
ஆவடி வட்டம்
சோழிங்கநல்லூர் வட்டம்

சோழிங்கநல்லூர் வட்டம் (Sholinganallur taluk) தமிழ்நாட்டின், சென்னை மாவட்டத்தின் 16 வருவாய் வட்டங்களில் ஒன்றாகும். 2009ல் காஞ்சிபுரம் மாவட்டத்தின் தாம்பரம் வட்டத்தின் சில வருவாய் கிராமங்களைக்  சோழிங்கநல்லூர் வருவாய் வட்டம் நிறுவப்பட்டது. இதன் வட்டாட்சியர் அலுவலகம் சோழிங்கநல்லூரில் இயங்குகிறது. இவ்வட்டம் 2 குறுவட்டங்களும், 15 வருவாய் கிராமங்களும் கொண்டது.

4 சனவரி 2018ல் சோழிங்கநல்லூர் வட்டம், சென்னை மாவட்டத்தின், கிண்டி வருவாய் கோட்டத்தில் இணைக்கப்பட்டது.

சோழிங்கநல்லூர் வட்டத்தின் வருவாய் கிராமங்கள்

 சோழிங்கநல்லூர்
 உள்ளகரம்
 பெருங்குடி
 பள்ளிக்கரணை
 கொட்டிவாக்கம்
 பாலவாக்கம்
 நீலாங்கரை
 ஈஞ்சம்பாக்கம்
 காரப்பாக்கம்
 ஒக்கியம் துறைப்பாக்கம்
 மடிப்பாக்கம்
 ஜல்லடியான்பேட்டை
 செம்மண்சேரி
 உத்தண்டி
 சீவரம்

மக்கள்தொகை பரம்பல்
சோழிங்கநல்லூர் வட்டத்தின், 2011ம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை  5,63,342  ஆகும். அதில் ஆண்கள் 2,85,167 ஆகவும்; பெண்கள் 278,175 ஆகவும் உள்ளனர். பாலின விகிதம் ஆயிரம் ஆண்களுக்கு, 953 பெண்கள் வீதம் உள்ளனர். சராசரி எழுத்தறிவு 88.44%  ஆகவுள்ளது. ஆறு வயதிற்குட்பட்ட குழந்தைகள்  64,665 ஆகவுள்ளனர். நகர்புறங்களில் 87.5%  மக்களும்; கிராமப்புறங்களில் 12.5%  மக்களும் வாழ்கின்றனர். இவ்வட்டத்தில் பட்டியல் சாதியினரும் பட்டியல் பழங்குடியினரும் முறையே 74,531 மற்றும் 2,258 ஆகவுள்ளனர். 

சோழிங்கநல்லூர் வட்டத்தின்  மக்கள்தொகையில் இந்துக்கள்  480,291	(85.26%) ஆகவும், இசுலாமியர்கள்  25,070	(4.45%)  ஆகவும், கிறித்தவர்கள் 50,501	(8.96%) ஆகவும், மற்றவர்கள் 1.29%  ஆகவும் உள்ளனர். இவ்வட்டத்தில் தமிழ், தெலுங்கு மற்றும் கன்னட மொழிகள் பேசப்படுகிறது.

மேற்கோள்கள் 

சென்னை புவியியல் தொடர்பான குறுங்கட்டுரைகள்
சென்னை மாவட்ட வட்டங்கள்
ஆலந்தூர் வட்டம்

ஆலந்தூர் வட்டம் (Alandur taluk)   தமிழ்நாட்டின், சென்னை மாவட்டத்தின் 16 வட்டங்களில் ஒன்றாகும். கிண்டி வருவாய் கோட்டத்தில் அமைந்த இதன் வட்டாட்சியர் அலுவலகம் ஆலந்தூரில் உள்ளது. ஆலந்தூர் வட்டம் 1 உள்வட்டமும், 10 வருவாய் வட்டங்களும் கொண்டது. 

முன்னர் இவ்வட்டம் காஞ்சிபுரம் மாவட்டத்தின் ஒரு பகுதியாக இருந்தது. ஆலந்தூர் வட்டத்தில் 26 வருவாய் கிராமங்கள் இருந்தது.

ஆலந்தூர் வட்டத்தில் இருந்த மூவரசம்பேட்டையை தற்போது  காஞ்சிபுரம் மாவட்டத்தின் பல்லாவரம் வட்டத்துடன் இணைக்கப்பட்டுள்ளது.

ஆலந்தூர் வட்டத்தின் பகுதிகள்
முன்னர் காஞ்சிபுரம் மாவட்டத்தின் ஆலந்தூர் வட்டத்தில் இருந்த கீழ்கண்ட நகராட்சிகள் மற்றும் பேரூராட்சிகள் சென்னை மாவட்டத்துடன் இணைக்கப்பட்டு,   பெருநகர சென்னை மாநகராட்சியுடன் சேர்க்கப்பட்டுள்ளது.
 ஆலந்தூர்
 ஆதம்பாக்கம்
 நந்தம்பாக்கம்
 மீனம்பாக்கம்
 முகலிவாக்கம்
 மௌலிவாக்கம்
 பழவந்தாங்கல்
 மணப்பாக்கம்
 பம்மல்
 திரிசூலம்

மேற்கோள்கள்

வெளி இணைப்புகள்
 The Taluks of Alandur and Sholinganallur, till now under the Kanchipuram district have now been merged with Chennai district

சென்னை புவியியல் தொடர்பான குறுங்கட்டுரைகள்
சென்னை மாவட்ட வட்டங்கள்
தமிழன் (நாளிதழ்)

தமிழன் என்பது 1990 களில் தமிழ்நாட்டில் இருந்து வெளிவந்த ஒரு தமிழ் நாளிதழ் ஆகும். வினோத் தேத்தா நடத்திய இண்டிபெண்டன்ட் இதழைப்போல நடத்தவேண்டும் என்ற நோக்கில் இதழ் துவக்கப்பட்டது. கட்சி சார்பற்ற முறையில் கலாநிதி மாறனால் நடத்த‍ விரும்பி பின்னர் அது இயலாமல் போனது.  1992 தைப்பொங்கல் அன்று துவக்கப்பட்ட இந்த இதழ் அதே ஆண்டு செப்டம்பர் மாதம் முப்பெரும்விழா மலருடன் நிறுத்தப்பட்டது.

உசாத்துணைகள் 

இந்தியத் தமிழ் இதழ்கள்
நின்று போன தமிழ் இதழ்கள்
அமில் குமார் தாசு

அமில் குமார் தாசு (Amil Kumar Das) என்பவர் 1902 ஆம் ஆண்டு முதல்  பிப்ரவரி 18, 1961 வரையிலான காலத்தில் வழ்ந்த ஓர் இந்திய வானியலாளர் ஆவார். அனைத்துலக புவியியற்பியல்  ஆண்டின் போது, மாட்ரிட், இந்தியா மற்றும் மணிலா ஆகிய இடங்களில் இருந்த வானியல் ஆய்வகங்களுக்கு சூரிய ஒளியின் விளைவுகளை கண்காணிக்கும் பொறுப்பு அளிக்கப்பட்டிருந்தது. தென்னிந்தியாவில் உள்ள கொடைக்கானல் சூரிய வானியல் ஆய்வகம்  புதியதாகக் கட்டப்பட்ட சூரிய குகை தொலைநோக்கி மூலம் இந்த கண்காணிப்பு பணியை மேற்கொண்டது. டாக்டர் தாசு அந்த நேரத்தில் கொடைக்கானல் வானியல் ஆய்வகத்தின் இயக்குனராகப் பணிபுரிந்தார். 1960 ஆம் ஆண்டில், சூரிய நிலநடுக்க ஆய்வுகளை மேற்கொள்ளும் முதலாவது சூரியக் குகை தொலைநோக்கியை நிறுவும் பொறுப்பு அவருக்கு அளிக்கப்பட்டிருந்தது . இவர்  நினைவாக சந்திரனின் அப்பக்கத்திலிருக்கும் கிண்ணக்குழிக்கு தாசு கிண்ணக்குழி என்று பெயரிடப்பட்டது.

மேற்கோள்கள்

வெளி இணைப்புகள்
 Indian Astronomy : From Jantar-Mantar to Kavalur

1902 பிறப்புகள்
1961 இறப்புகள்
இந்திய வானியற்பியலாளர்கள்
விந்தியப் பிரதேசம்

விந்தியப் பிரதேசம் (Vindhya Pradesh) (1948 - 1956) மத்திய இந்தியாவில் தற்கால மத்தியப் பிரதேச பகுதிகளில், 1948 முதல் 1956 முடிய செயல்பட்ட  முன்னாள் மாநிலம் ஆகும். இதன் தலைநகரம் ரேவா ஆகும். இம்மாநிலம் 23,603 சதுர மைல் பரப்பளவு கொண்டிருந்தது. இந்தியப் பிரிவினைக்குப் பின் 4 ஏப்ரல் 1948ல், மத்திய  இந்தியாவின் விந்திய மலைத்தொடர் நிலப்பரப்புகளில் ஆட்சி செய்து கொண்டிருந்த 35 சுதேச சமஸ்தானப் பகுதிகளைக் கொண்டு விந்தியப் பிரதேசம் நிறுவப்பட்டது. இதன் தலைநகரம் ரேவா ஆகும்.
இதன் வடக்கில் உத்தரப் பிரதேசம், தெற்கில் மத்தியப் பிரதேசம் இருந்தது. 

மாநில மறுசீரமைப்புச் சட்டம், 1956ன் படி, விந்தியப் பிரதேசம், மற்றும் மத்திய பாரதம் மாநிலங்கள் மத்தியப் பிரதேச மாநிலத்துடன் இணைக்கப்பட்டது.

ஆட்சி நிர்வாகம் 

விந்திய பிரதேசம் புந்தேல்கண்ட்,  பகேல்கண்ட் என இரண்டு கோட்டங்களும், 10 மாவட்டங்களுடன் இருந்தது.

கோட்டங்களும் மாவட்டங்களும் 

நவ்கோன் நகரத்தை தலைமையிடமாகக் கொண்ட புந்தேல்கண்ட் கோட்டத்தின் 6 மாவட்டங்கள்
 டிக்கம்கர் மாவட்டம் 
 சத்தர்பூர் மாவட்டம்‎
 தமோ மாவட்டம் 
 பன்னா மாவட்டம்  
 சாகர் மாவட்டம்  
 ததியா மாவட்டம்
 சிந்த்வாரா மாவட்டம்
 ஓர்ச்சா மாவட்டம்
ரேவாவை தலைமையிடமாகக் கொண்ட பகேல்கண்ட் கோட்டத்தின் நான்கு மாவட்டங்கள்; 
 ரேவா மாவட்டம் 
 சத்னா மாவட்டம் 
 சித்தி மாவட்டம் 
 சிங்கரௌலி மாவட்டம்

இதனையும் காண்க 

 மத்திய இந்திய முகமை
 மத்திய பாரதம்
 அஜய்கர் சமஸ்தானம்

மேற்கோள்கள் 

மத்தியப் பிரதேசம்
மத்தியப் பிரதேச வரலாறு
இந்தியாவின் முன்னாள் மாநிலங்கள் மற்றும் ஒன்றியப் பகுதிகள்
இந்தியப் பகுதிகள்
உலூயிசு பிராக்டர்

உலூயிசு பிராக்டர் (Louise Prockter)  ஓர் பிரித்தானிய-அமெரிக்கக் கோள் அறிவியலளர் ஆவார். இவர்  ஜான் ஆப்கின்சு பல்கலைக்கழக பயன்முறை இயற்பியல் ஆய்வகத்தின் கோள் தேட்டக் குழுவின் முன்னாள் மேற்பார்வையாளர் ஆவார்.  இவரை 2016 இல் பல்கலைகழகங்களின் விண்வெளி ஆராய்ச்சிக் கழகம்  டெக்சாசில் அமைந்த அவுசுட்டனில் உள்ள நிலா, கோள் நிறுவனத்தின் இயக்குநராக அறிவித்தது. இப்பணியில் இவர் 2016 செப்டம்பர் 6 முதல் சேர்ந்தார்.  இவர் தான் நிலா, கோள் நிறுவனத்தின் முதல் பெண் இயக்குநர் ஆவார். இவர் 2002 முதல் 2016 வரை நிலா, கோள் நிறுவனத்தின் இயக்குநராக இருந்த சுட்டீவன் ஜே. மாக்வெல்லுக்குப் பிறகு இப்பதவியை ஏற்றார்.

கல்வி
இவர் தன் இளவல் பட்டத்தை இங்கிலாந்தில் உள்ள இலங்காசுட்டர் பல்கலைக்கழகத்தில் பெற்றார். இவர் தன் முதுவர் பட்டத்தை பிரவுன் பல்கலைக்கழகத்தில் பெற்றார். இவர் பிரவுன் பல்கலைக்கழகத்தில் 1999 இல் தன் முனைவர் பட்டத்தை கோள் நிலவியலில் பெற்றார்.

வாழ்க்கைப்பணி

பிராக்டர் நாசாவின் இலக்குத் திட்டங்களில் நேர்டியாகவும் மறைமுகமாகவும் பணிசெய்துள்ளார். இவர் கலீலியோ விண்கலப் பட்ம்பிடிப்புக் குழுவிலும் ஐரோப்பா இலக்குத் திட்டத்திலும்,  புவியண்மைக் குறுங்கோள் சுற்றிவரல் இலக்குத் திட்டத்திலும், அறிவர் மேற்பரப்பு, விண்வெளிச் சூழல், புவி வேதியியல், தொலைவறிதல் (மெசெஞ்சர்-MESSENGER)  இலக்குத் திட்டத்திலும் அறிவன் கோள் பயண இலக்குத் திட்டத்திலும் கலந்துகொண்டுள்ளார். மெசெஞ்சர் இலக்குத் திட்டத்தில்,  இவர் இணைத் திட்ட அறிவியலாளராகவும் இணை ஆய்வாளராகவும் அறிவன் கோள் இருபுறப் படப்பிடிப்பு அமைப்பின் கருவி அறிவியலாளராகவும் பணிசெய்துள்ளார்.

மேற்கோள்கள்

வாழும் நபர்கள்
அமெரிக்க வானியலாளர்கள்
பிரித்தானிய வானியலாளர்கள்
அமெரிக்கப் பெண் அறிவியலாளர்கள்
பிரித்தானியப் பெண் அறிவியலாளர்கள்
பெண் வானியலாளர்கள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
உலூயிசு சுட்டோல்பெர்கு

பிரெடெரிக் உலூயிசு சுட்டோல்பெர்கு (Frederikke Louise Stolberg) (1746–1824) ஒரு டென்மார்க் விருந்தோம்புநரும் நாடகசிரியரும் கடித எழுத்து வல்லுனரும் கோள் அறிவியலாளரும் ஆவார். இவருக்கு டென்மார்க், செருமனி சார்ந்த அதிகார வட்டத்தில் சிறந்த அரசியல் செல்வாக்கு இருந்தது. இவர் 1784 கலகத்தில் பங்கேற்றார்.

இவர் மன்னர் கிறித்தியான் தித்லேவ் இரெவென்ட்லோவின் (1710–75) மகள் ஆவார். இவரது தாயார் யோகான்னி பிரெடெரிக் வான் போத்மர் (1718–54) ஆவார்;  இவர் 1761இல் கிறித்தியான் பிரெடெரிக் வான் கிராமை (1737–1768) மணந்தார். 

பின் 1777 இல் மன்னர் கிறித்தியான் சுட்டோல்பெர்கை (1748–1821) மணந்தார்). இவரது இரண்டாவது திருமணம் காதல்மணம் ஆகும்மிணையர் இருவரும் ஒருவர் மேலொருவர் கொண்ட காதலால் மணம் செய்துகொண்டு மகிழ்வோடு ஏழ்மையில் குழந்தையின்றி வாழ்ந்தனர்.  இவர்கள் 1797 வரை ஆயிசுட்டெனில் உள்ள திரெம்சுபூத்தேவில் வாழ்ந்தனர். இங்கு இவரது கணவர் கள ஆட்சியாளராக இருந்தார். இங்கு இவர் செருமனி டென்மார்க் பண்பாட்டு உலகம் எனும் விருந்தோம்பு  மாளிகையில் இலக்கிய ஆர்வலர்களைக் குழுமவைத்து விருந்தோம்பினார். இவர் செருமனியிலும் டென்மார்க்கிலும் இருந்த இலக்கிய, அரசியல் உலக முன்னிலை ஆளுமைகளுடன் கடிதத் தொடர்பு வைத்திருந்தார். இவர்களில் கோத்தேவும் ஒருவராவார்.  இவர்  எமில் (1782) எனும் நாடகத்தையும் எழுதியுள்ளார்.

இவர் தன் உடன்பிறப்புகளும் அரசியல்வாதிகளும் ஆகிய கிறித்தியான் தித்லேவ் இரெவென்ட்லோவுக்கும் யோகான் உலூத்விக் இரெவென்ட்லோவுக்கும் அறிவுரை வழங்கி 1784 கலகத்தை ஆயத்தப்படுத்துவதில் பெரும்பங்கேற்றுள்ளார். இந்தக் கலகம் டென்மார்க் ஆட்சியை வீழ்த்தி பென்சுதோர்ப்-இரெவென்ட்லோ-சிம்மைமன் கட்சியை அதிகாரத்தைக் கைப்பற்ற வைத்தது.

மேற்கோள்கள் 

 Dansk Kvindebiografisk Leksikon(Danish)

1746 பிறப்புகள்
1824 இறப்புகள்
டென்மார்க் பெண் எழுத்தாளர்கள்
டென்மார்க் பெண் அறிவியலாளர்கள்
டென்மார்க் வானியலாளர்கள்
பெண் வானியலாளர்கள்
பெண் கோள் அறிவியலாளர்கள்
பசுபதிநாதர்

பசுபதி அல்லது பசுபதிநாதர் (Pashupati) (சமஸ்கிருதம் Paśupati)  இந்து சமயத்தில்  சிவனின் தொல்வடிவாக கருதப்படுகிறது. சமஸ்கிருத மொழியில் பசுபதி என்பதற்கு பசு  என்பதற்கு விலங்குகள்  என்றும்," உயிர்" என்றும், பதி  என்பதற்கு தலைவர்  என்றும் பொருளாகும். மேலும் தமிழில் பசு என்பது இனவேறுபாடு இல்லாமல் அனைத்து வித உயிர்களையும் குறிக்ககூடியது. இதனை சைவ சித்தாந்தத்தின் முப்பொருள் உண்மை பற்றிய விளக்கமும் தெளிவு படுத்துகிறது. எனவே பசுபதி எனில் விலங்குகளின் தலைவர் என்றும் அனைத்து உயிர்களினதும் தலைவர் எனப்பொருள் ஆகும். பசுபதிநாதர் இந்துக்கள் குறிப்பாக சைவர்களின் நடுவில் இந்தியா மற்றும் நேபாளத்தில் போற்றி வணங்கப்படுகிறது. பசுபதிநாதருக்கு அர்ப்பணிக்கப்பட்ட புகழ்பெற்ற பசுபதிநாத் கோவில் நேபாளத்தில் காட்மாண்டுக்கு அருகே அமைந்துள்ளது.

பெயர்க் காரணம்
வேதகால இலக்கியங்கள்  உருத்திரனை  பசுபதி அல்லது "விலங்குகளின் தலைவர்" என்று போற்றப்படுகிறார். பின்னர் உருத்திரன் எனும் பசுபதியை சிவன் எனும் அடைமொழியுடன் குறிப்பிட்டனர். இருக்கு வேதத்தில், பசூப (paśupa) எனும் சொல் கால்நடைகளை பராமரிப்புக்கான தெய்வமான பூசணைக் குறிக்கிறது.

கடவுள் 
சிவபெருமானின் பல வடிவங்களில் ஒன்று பசுபதிநாதர் ஆவார். இவர் திருமூர்த்திகளில் ஒருவராவர். மேலும் பார்வதியின் துணைவர் ஆவார்.

சைவ சித்தாந்தத்தில் பசுபதிநாதரின் ஐந்து முகங்கள், சத்தியோசாதம், வாமதேவம், 	தற்புருடம், அகோரம் மற்றும் ஈசானம் ஆகிய சிவவடிவங்களை உருவகப்படுத்துகிறது.  இம்முகங்கள் மேற்கு, வடக்கு, கிழக்கு, தெற்கு மற்றும் ஆகாயம் ஆகியவற்றை  நோக்குகிறது. மேலும் இந்த ஐந்து முகங்கள் ஆகாயம், ஒளி, காற்று, நீர், பூமி எனும் ஐம்பூதங்களின் பிரதிநிதிகளாக தொடர்புறுத்தப்படுகிறது.

நேபாளம்
 
உலகிலுள்ள மிகப்பெரிய இந்துக் கோவில்களுள் ஒன்று. நேபாளத் தலைநகரான காத்மாண்டுவின் கிழக்குப் பகுதியில் ஓடும் பாக்மதி ஆற்றின் கரையிலுள்ள இக்கோவில் பசுபதிநாதருக்கு அர்ப்பணிக்கப்பட்ட கோயிலாகும்.

இக்கோயிலில் வழிபடப்படும் பசுபதிநாதர், நேபாளம் இந்து நாடாக இருந்து மதச்சார்பற்ற நாடாக மாறும் வரை அந்நாட்டின் தேசியக் கடவுளாக இருந்து வந்தார். இக்கோயில் யுனெஸ்கோவின் உலகப் பாரம்பரியச் சின்னங்களின் பட்டியலில் இடம்பெற்றுள்ளது.

இந்தியா 

மத்தியப் பிரதேசத்தில் சிவானா ஆற்றின் கரையில் அமைந்த மண்டோசோரில் மிகவும் பழைமையான கோயிலில் பசுபதிநாதரின் எட்டு முகங்கள் கொண்ட  இலிங்க சிற்பம் உள்ளது.

இதனையும் காண்க
 பசுபதி முத்திரை
 சிவ முகங்கள்
 பாசுபதம்
 பசுபதிநாத் கோவில்

அடிக்குறிப்புகள்

மேற்கோள்கள்

 - This work compares eight versions of the Śivasahasranāmāstotra.  The Preface and Introduction (in English) by Ram Karan Sharma provide an analysis of how the eight versions compare with one another.  The text of the eight versions is given in Sanskrit.

இந்து தொன்மவியல்
சிவனின் வடிவங்கள்
இந்துக் கடவுள்கள்
சைவ சித்தாந்தம்
இலவுரா கெர்பர்

இலவுரா கெர்பர் (Laura Kerber)  நாசாவின் தாரைச் செலுத்த ஆய்வகத்தில் பணிபுரியும் அமெரிக்க ஆராய்ச்சி அறிவியலாளர் ஆவார். இவர் கோள் நிலவியலில் ஆய்வு செய்கிறார்.  இவர் எரிமலை வெடிப்பு நிகழ்வையும் பாலைநிலக் காற்று அரிப்புத் தேய்மானத்தையும் புவிக்கப்பாலைய முழைகளையும் (குகைகளையும்) ஆய்வு செய்கிறார். இவரது ஆய்வு அறிவன் கோள், செவ்வாய், நிலா ஆகிவற்றின் ஆய்வில் முதன்மைக் கவனம் செலுத்துகிறது. இவர் புவியியலிலும் பொறியியலிலும் பாய்ம இயக்கவியலிலும் இரண்டு முதுவர் பட்டங்களைப் பெற்றுள்ளார். இவர் பிரவுன் பல்கலைக்கழகத்தில் புவியியலில் முனைவர் பட்டம் பெற்றுள்ளார்.

மேற்கோள்கள் 

வாழும் நபர்கள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
அமெரிக்கக் கோள் அறிவியலாளர்கள்
பெண் கோள் அறிவியலாளர்கள்
பெண் வானியலாளர்கள்
யுவேந்திர சகல்

யுவேந்திர சகல் (Yuzvendra Chahal (பிறப்பு :சூலை 23, 1990) இந்தியத் துடுப்பாட்ட அணி வீரர் ஆவார். வலதுகை கழல் திருப்ப பந்து வீச்சாளரான இவர் இந்திய அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடி வருகிறார். உள்ளூர்ப் போட்டிகளில் அரியானா மாநில அணிக்காகவும் இந்தியன் பிரீமியர் லீக் தொடர்களில் பெங்களூர் ராயல் சேலஞ்சர்ஸ் அணிக்காகவும் விளையாடி வருகிறார்.

பன்னாட்டு இருபது20 போட்டிகளில் அஜந்த மென்டிஸ் மற்றும் சகல் ஆகிய இருவர் மட்டுமே ஒரே போட்டியில் 6 இலக்குகளைக் கைப்பற்றியுள்ளனர். ஆசியக் கிண்ணம் 2018 தொடரில் பாக்கித்தான் துடுப்பாட்ட அணிக்கு எதிரான போட்டியில் தனது 50-வது ஒருநாள் இலக்கைக் கைப்பற்றினார்.

சர்வதேச போட்டிகள் 
2016 ஆம் ஆண்டில் சிம்பாப்வே அணிக்கு எதிரான துடுப்பாட்டப் போட்டியில் இந்திய அணியில் இடம்பெற்றார். சூன் 11, 2016 இல் அராரே துடுப்பாட்ட மைதானத்தில் சிம்பாப்வே துடுப்பாட்ட அணிக்கு எதிரான  ஒருநாள் பன்னாட்டுத் துடுப்பாட்டப் போட்டியில் அறிமுகமானார்.

சான்றுகள்

வெளியிணைப்புகள் 

 யுவேந்திர சகல் -கிரிக் இன்போவிலிருந்து
 யுவேந்திர சகல் கிரிக் அர்சிவ்
 சகல் ஃபைட் விபரக் குறிப்பு
 

1990 பிறப்புகள்
வாழும் நபர்கள்
இந்தியத் துடுப்பாட்டக்காரர்கள்
ராயல் சேலஞ்சர்ஸ் பெங்களூர் அணி வீரர்கள்
துருவ் விக்ரம் (நடிகர்)

துருவ் (Dhruv) இந்தியத் திரைப்பட நடிகர் ஆவார். இவர் நடிகர் விக்ரமின் மகன் ஆவார். இவர் பாலாவின் இயக்கத்தில் வர்மா எனும் திரைப்படத்தில் நடித்து வருகிறார்.

பிறப்பு 
துருவ் 1995 ஆம் ஆண்டில் சென்னையில் பிறந்தார். இவரின் தந்தை விக்ரம் திரைப்பட நடிகர், மற்றும் தாயார் சைலஜா பாலகிருஷ்ணன் ஆவார். இவருக்கு அக்சிதா எனும் சகோதரி உள்ளார்.

ஆரம்பகால வாழ்க்கை 
சென்னையில் பிறந்து வளர்ந்தார். பின் கல்வி பயில இலண்டன் சென்றார். இலண்டனில் எம் இ டி திரைப்பள்ளியில் பயிலும் போது குட்நைட் சார்லி எனும் குறும்படத்தை இயக்கினார். 
தன்னுடைய முதல் படத்தின் மூலம் கிடைத்த வருமானத்தை வெள்ளத்தால் பாதிக்கப்பட்ட கேரள மக்களுக்காக அளித்தார்.

சான்றுகள்

வெளியிணைப்புகள் 

 துருவ்- டுவிட்டர்
 துருவ்- இன்ஸ்டாகிராம்
துருவ்- முகநூல்

நடிகர் தொடர்பான குறுங்கட்டுரைகள்
நடிகர்கள்
வாழும் நபர்கள்
1995 பிறப்புகள்
தமிழ்த் திரைப்பட நடிகர்கள்
அலைசு பர்க்சு

உரோவே எனப்பட்ட அலைசு பர்க்சு *Alice Burks)  ( ஆகத்து 20, 1920 – நவம்பர் 21, 2017 ஓர் அமெரிக்கச் சிறுவர் எழுத்தாளரும் மின்னணுவியல் கணினி வரலாற்று நூல்களை எழுதியவரும் ஆவார்.

பர்க்சு மிச்சிகனில் உள்ள ஆன் ஆர்பரில் வசித்து வந்தார். அங்கு  தனது கணவர் ஆர்தர் பர்க்சின் நினைவுக் குறிப்புகளை எழுதவும், பல்கலைக்கழக நன்கொடைக்கான ஆவணங்களைத் தயாரிக்கவும் அவருக்கு உதவினார். ஆர்தர் மே 14, 2008 அன்று இறந்தார். பர்க்சு நவம்பர் 2017 இல் 97 வயதில் இறந்தார்.

நூல்தொகை

சிறுவர் நூல்கள்

மேற்கோள்கள்

வெளி இணைப்புகள்
 Oral history interview with Alice R. Burks and Arthur W. Burks.  Charles Babbage Institute, University of Minnesota.
International Biographical Dictionary of Computer Pioneers

1920 பிறப்புகள்
2017 இறப்புகள்
அமெரிக்கச் சிறுவர் எழுத்தாளர்கள்
அமெரிக்கக் கணிதவியலாளர்கள்
அமெரிக்கப் பெண் கணிதவியலாளர்கள்
மாந்தக் கணிப்பாளர்கள்
பார்பாரா பவுல்சன்

பார்பாரா பவுல்சன் (Barbara Paulson) (பிறப்பு: ஏப்பிரல் 11, 1928)  நாசாவின் தாரைச் செலுத்த ஆய்வகத்தின் முன்னாள் மாந்தக் கணிப்பாளர் ஆவார். அந்த ஆய்வகம் பணியில் அமர்த்திய முதல் பெண் அறிவியலாளரும் இவரே.  இவர் தாரைச் செலுத்த ஆய்வகத்தில் முதலில் 1948 ஆம் ஆண்டில்  கணிதவியலாளராகச் சேர்ந்தார். இவர் ஏவூர்தி தடக் கணக்கீடுகளைக் கையால் செய்யலானார்.

வாழ்க்கைப்பணி 
இவர் தாரைச் செலுத்த ஆய்வகத்தில் மாந்தக் கணிப்பாளராக 1948 இல் சேர்ந்தார். அங்கு ஏவூர்தித் தடத்தின் கணக்கீடுகளைச் செய்தார். ஐவர் தேட்டக்கலம்-1 இன் ஏவும் குழுவில் 1958 இல் சேர்ந்தார். இது சோவியத் ஒன்றியத்துடனான விண்வெளிப் போட்டியில்  ஏவிய முதல் ஏவூர்தியாகும். இவர் தன் பணியினை மிகவும் அருகிய கருவிகளைக் கொண்டே செய்தார். ஓரெழுதுகோல், ஒளிமேடை, வரைபடத்தாள் மட்டுமே பயன்படுத்தினார்.

அறுதியாக இவர் அந்த ஆய்வக மேற்பார்வையாளர் ஆனார்.

ஏற்பும் தகைமையும் 
பவுல்சன் 1993 இல் ஓய்வு பெற்றார். நதாலியா கோல்ட் 2016 இல் ஏவூர்திப் பெண்களின் எழுச்சி, எனும் நூலைப் பவுல்சன் பற்றியும் பிற நாசாவின் பெண் பணியாளர்களைப் பற்றியும் எழுதி வெளியிட்டார்.

மேற்கோள்கள் 

மாந்தக் கணிப்பாளர்கள்
1928 பிறப்புகள்
அமெரிக்கப் பெண் கணிதவியலாளர்கள்
பெண் கணிதவியலாளர்கள்
அமெரிக்கப் பெண் அறிவியலாளர்கள்
2023 இறப்புகள்
மேரி எட்வார்ட்சு

மேரி எட்வார்ட்சு (Mary Edwards) (அண். 1750 – செப்டம்பர் 1815) ஒரு மாந்தக் கணிப்பாளர் ஆவார். இவர் கப்பல்பயண வான்காட்டி அலுவலகத்தில் பணி செய்தார். நெட்டாங்குக் குழுமம் சம்பளத்துப் பணிசெய்ய எடுத்த சில பெண்களில் இவர் ஒருவர். அப்போது அறிவியல் பணிக்காகச் சம்பளம் முத்லில் பெற்றவர்கள் இக்குழுவினரே.

சூரியன், நிலா, கோள்களின் இருப்பிடங்களை ஒவ்வொருநாளின் பல்வேறு மணிகளில் கணக்கீட்ட 35 மாந்தக் கணிப்பாளர்களில் இவரும் ஒருவராவார். இத்தரவுகள் கடலில் கப்பலைச் செலுத்தும் மாலுமிகளுக்குப் பயன்பட்டன.

அங்கீகாரம் 
சிறிய கிரகமான 12627 மேரி எட்வர்ட்சு நினைவாக பெயரிடப்பட்டது.

2016 ஆம் ஆண்டில், லுட்லோ சிவிக் சங்கம் முதல் பெண் "கணினி" என்ற சேவையை அங்கீகரிக்கும் வகையில், லுட்லோ, சிராப்சையரில் உள்ள 4 அகலக் கற்றையில் உள்ள இவரது முன்னாள் வீட்டில் ஒரு நீல தகடு வைக்க முடிவு செய்தது.

மேலும் காண்க
 பெண் கணிதவியலாளர்களின் பட்டியல்
 அறிவியலின் வரலாறு

மேற்கோள்கள்

1750 பிறப்புகள்
1815 இறப்புகள்
மாந்தக் கணிப்பாளர்கள்
பிரித்தானியப் பெண் கணிதவியலாளர்கள்
பிரித்தானியப் பெண் அறிவியலாளர்கள்
பெண் கணிதவியலாளர்கள்
பெண் வானியலாளர்கள்
கார்லி எம். பியட்டெர்சு

கார்லி மெக்கெட்சின் பியட்டெர்சு (Carle McGetchin Pieters) (பிறப்பு:: 1943) குறிப்பிடத்தக்க ஓர் அமெரிக்கக் கோள் அறிவியலாளர் ஆவார்.  இவர் 150 க்கும் மேற்பட்ட ஆய்வுக் கட்டுரைகளை எழுதியுள்ளார். இவர் Remote Geochemical Analyses: Elemental and Mineralogical Composition  எனும் நூலை பீட்டர் எங்லெர்ட்டுடன் இணைந்து எழுதியுள்ளார். இவரது பொதுவான ஆய்வு முயற்சிகள் கோள் தேட்டத்திலும் கோள் மேற்பரப்பின் படிமலர்ச்சியிலும் குறிப்பாக அதன் தொலைவுணர்வு முறைகாலால் ஆகிய உட்கூறுகளின் ஆய்விலும் அமைகிறது..

வாழ்க்கைப்பணி

தகைமைகளும் விருதுகளும்
சிறுகோள் 3713 பியட்டெர்சு இவரது நினைவாகப் பெயரிடப்பட்டுள்ளது.
 2010  ஆம் ஆண்டின் ஜி. கே. கில்பெர்ட் விருது, அமெரிக்கப் புவியியல் கழகம் வழங்கும் கோள் அறிவியல் பிரிவுக்கான மிக உயர்ந்த விருது 
கியூப்பர் பரிசு, 2004, அமெரிக்க வானியல் கழகம் வழங்கும் கோள் அறிவியல் பிரிவுக்கான உயர்தகைமை விருது 
அமெரிக்க அறிவியல் மேம்பாட்டுக் கழகத்தின் தேர்வு செய்யப்பட்ட ஆய்வுறுப்பினர் ,  2007 
அமெரிக்கப் புவியியற்பிய்ல் ஒன்றியத்தின் தேர்வு செய்யப்பட்ட ஆய்வுறுப்பினர்,  2001

மேற்கோள்கள்

அமெரிக்கக் கோள் அறிவியலாளர்கள்
அமெரிக்கப் புவியியலாளர்கள்
புவியியலாளர்கள்
அமெரிக்க வானியலாளர்கள்
1940 பிறப்புகள்
வாழும் நபர்கள்
பெண் கோள் அறிவியலாளர்கள்
அமெரிக்கப் பெண் அறிவியலாளர்கள்
பெண் வானியலாளர்கள்
மாசாச்சுசெட்டு தொழில்நுட்பக் கழக முன்னாள் மாணவர்கள்
மீனாட்சி வாத்வா

மீனாட்சி வாத்வா (Meenakshi Wadhwa) ஓர் இந்திய அமெரிக்க வானியலாளரும் கோள் அறிவியலாளரும் ஆவார். இவர் அரிசோனா பல்கலைக்கழகத்தில் விண்கல் ஆய்வு மைய இயக்குநராகவும் புவி, விண்வெளித் தேட்டப் பள்ளியில் பேராசிரியராகவும் உள்ளார். இவர் சிகாகோ கள அருங்காட்சியக ஆய்வு இணையரும் ஆவார்.

வாழ்க்கைப்பணி

மீனாட்சி வாத்வா 1994 இல் புவி,கோள் அறிவியல் புலங்களில் புனித உலூயிசு வாழ்சிங்டன் பலகலைக்கழகத்தில் முனைவர் பட்டம் பெற்றார். இவரது ஆராய்ச்சி விண்கற்கள் நிலாக் கற்களின் ஆய்வூடாக சூரியக் குடும்பம், கோள்களின் தோற்றத்தையும் படிமலர்ச்சியையும் பயில்கிறது. மேலும் இந்த ஆய்வுக்கு இவர் விண்கலத் திட்டங்கள் தரும் பிற புவிப்புறத் தகவல்களையும் பயன்கொள்கிறது.  இவர் 2002-03, 2012-13 ஆகிய கள ஆய்வின் இருபருவங்களில் அண்டார்ட்டிகா விண்கற்கள் தேட்டத் திட்டத்தின்கீழ் அண்டார்ட்டிகா விண்கற்கள் வேட்டையிலும் ஈடுபட்டுள்ளார். அரிசோனா மாநிலப் பல்கலைக்கழக விண்கற்கள் மையத்தின் இயக்குநராக, வாத்வா பல்கலைக்கழகம் சார்ந்த பாரிய விண்கற்கள் திரட்டலையும் மேற்பார்வையிட்டு வருகிறார். இவர் பல்வேறு ஆராய்ச்சி, கல்விசார் செயல்பாடுகளிலும் ஈடுபட்டுவருகிறார். இவர் தம் வாழ்வில் செனிசிசு விண்கலம், செவ்வாய் அறிவியல் ஆய்வகம் போன்ற நாசாவின் பல கோள்தேட்ட அறிவியல் குழுக்களில் உறுப்பினராகச் செயல்பட்டுள்ளார். இவர் நாசாவின் 2010 ஆம் ஆண்டைய கண்டுபிடிப்புத் திட்ட்த்தின் கீழ் செவ்வாய் ஆய்வுப் பதக்கூறுகள் திரட்டல் முதன்மை ஆய்வாளர் ஆவார்.

தகைமைகளும் விருதுகளும்
இவர் 2015 இல் கல்வி, தொழில்முறை சிறப்புத் தகைமைக்கான புல்பிரைட்-நேரு ஆய்வுநல்கையைப் பெற்றுள்ளார். இவர் 2012 இல் அறிவியல் தேட்டக் கழக ஆய்வளர் ஆனார். 2007 இல் உலகத் தேடல் சிறகத்தில் சேர்ந்தார். 2006 இல் விண்கள் கழகத்தில் இணைந்தார். 2005 இல் குகென்கீம் ஆய்வுநல்கைஅயைப் பெற்றார். இவரது நினைவாக 1999 இல் சிறுகோள் ஒன்று 8356 வாத்வா என பன்னாட்டு வானியல் கழகத்தால் பெயரிடப்பட்டது. இவர் 2000 இல் நியேர் பரிசைப் பெற்றார்.

மேற்கோள்கள்

வெளி இணைப்புகள்
 Meenakshi Wadhwa’s Arizona State University School of Earth & Space Exploration webpage
 Meenakshi Wadhwa’s Arizona State University curriculum vitae
 ASU News Now: Space rocks Wadhwa’s world at meteorite center

வாழும் நபர்கள்
அமெரிக்கக் கோள் அறிவியலாளர்கள்
பெண் வானியலாளர்கள்
அமெரிக்க வானியலாளர்கள்
அமெரிக்கப் பெண் அறிவியலாளர்கள்
இந்தியப் பெண் அறிவியலாளர்கள்
பஞ்சாப் பெண் அறிவியலாளர்கள்
பெண் கோள் அறிவியலாளர்கள்
அமி பார் மிளினார்

அமி பார் மிளினார் (Amy Barr Mlinar) ஓர் அமெரிக்கப் புவியியற்பியலாளர் ஆவார். இவர் பனிக்கட்டி வான்பொருள் உருவாக்க ஆய்வுக்காகப் பெயர்பெற்றவர் ஆவார். இவர் தேசியக் கல்விக்கழகங்களின் வானுயிரியல், கோள் அறிவியல் சார்ந்த நிலைக்குழுவின் உறுப்பினர் ஆவார். இவர் நாசாவின் ஐரோப்பா நிலா படம்பிடிப்பு அமைப்புக்கும் இரீசன் (REASON) கருவிகளுக்கும் இணை ஆய்வாளராக உள்ளார்.

இளமையும் கல்வியும் 
அமி பார் கலிபோர்னியாவில் உள்ள பாலோ ஆல்ட்டோவில் பிறந்தார். இவர் கலிபோர்னியா தொழில்நுட்ப நிறுவனத்தில் தன் இளவல் பட்டத்தைக் கோள் அறிவியலில் 2000 இல் பெற்றார். இவர் தன் பட்டமேற்படிப்பைகொலராடோ பவுல்டர் பல்கலைக்கழகத்தில் மேற்கொண்டு 2002 இல் முதுவர் பட்ட்த்தையும் 2004 இல் முனைவர் பட்ட்த்தையும் பெற்றார்.

வாழ்க்கையும் ஆய்வும் 
இவர் 2005 இல் புனித உலூயிசு வாழ்சிங்டன் பல்கலைக்கழகத்தில் முதுமுனைவர் ஆய்வாளராகச் சேர்ந்தார். பிறகு 2006 இல் சவுத்வெசுட்டு ஆராய்ச்சி நிறுவனத்துக்கு சென்று 2011 வரை அங்கிருந்தார். பிறகு இவர் பிரவுன் பல்கலைக்கழகத்தில் பணியில் சேர்ந்தார். பின்னர், 2015 இல் கோள் அறிவியல் நிறுவனத்துக்குச் சென்றார். அங்கு இவர் 2016 இல் இருந்து முதுநிலை அறிவியலாளராக உள்ளார். இவரது ஆய்வு காலிசுட்டொ நிலாவின் தோற்ரத்தையும் என்சிலாடசின் நிலநடுக்க்ச் செயல்பாட்டையும் பிந்தைய அடர்மொத்தலையும் உள்ளடக்குகிறது.

வெளியீடுகள்

மேற்கோள்கள்

வெளி இணைப்புகள் 
 Women in Planetary Science interview with Barr Mlinar

1970 பிறப்புகள்
வாழும் நபர்கள்
அமெரிக்கப் பெண் அறிவியலாளர்கள்
அமெரிக்க வானியலாளர்கள்
பெண் வானியலாளர்கள்
புவியியற்பியலாளர்கள்
பெண் கோள் அறிவியலாளர்கள்
அமெரிக்கக் கோள் அறிவியலாளர்கள்